Neuvoston asetus (ETY) N:o 2245/85, annettu 2 päivänä elokuuta 1985, tietyistä Antarktiksen kalavarojen teknisistä säilyttämistoimenpiteistä



Virallinen lehti nro L 210 , 07/08/1985 s. 0002 - 0004

Suomenk. erityispainos Alue 4 Nide 2 s. 0034

Espanjank. erityispainos: Luku 04 Nide 4 s. 0007

Ruotsink. erityispainos Alue 4 Nide 2 s. 0034

Portugalink. erityispainos: Luku 04 Nide 4 s. 0007



NEUVOSTON ASETUS (ETY) N:o 2245/85, annettu 2 päivänä elokuuta 1985, tietyistä Antarktiksen kalavarojen teknisistä säilyttämistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmästä 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklan mukaan mainitun asetuksen 1 artiklassa lueteltujen tavoitteiden toteutumisen edellyttämät säilyttämistoimenpiteet olisi valmisteltava käytettävissä olevien tieteellisten lausuntojen perusteella, Antarktiksen meren eläimistön ja kasviston säilyttämistä koskeva yleissopimus, jäljempänä `yleissopimus`, on hyväksytty päätöksellä (ETY) N:o 81/691/ETY(), yleissopimus tuli voimaan yhteisössä 21 päivänä toukokuuta 1982, yleissopimuksella Antarktiksen meren eläimistön ja kasviston säilyttämistä varten perustettu komissio on 5 päivänä lokakuuta 1984 vahvistanut ja ilmoittanut sen tiedekomitean antamat suositukset, jotka koskevat kalastustoimenpidekiellon toteuttamista Etelä-Georgian rannikon edustalla ja vähimmäissilmäkoon vahvistamista tietyn tyyppisille verkoille ja tietyille kalalajeille yleissopimuksen toimialaan kuuluvilla kalastusvyöhykkeillä, koska yleissopimuksen sopimuspuolet eivät esittäneet vastalauseita, mainitut suositukset tulivat velvoittaviksi 5 päivänä huhtikuuta 1985 mainitun sopimuksen IX artiklan 6 kohdan nojalla, yhteisön on välittömästi sovellettava näitä suosituksia yhteisön kalastajiin, ja yksityiskohtaisten sääntöjen antaminen tämän asetuksen soveltamisesta voi osoittautua tarpeelliseksi; kyseiset säännöt olisi vahvistettava asetuksen (ETY) N:o 170/83 14 artiklassa määriteltyä menettelyä noudattaen, ON ANTANUT TÄMÄN ASETUKSEN: 1 artikla Soveltamisala 1. Tätä asetusta sovelletaan yhteisön kalastajiin, jotka kalastavat ja säilyttävät aluksessa kalavaroja, joihin sovelletaan yleissopimusta sen 1 artiklan mukaisesti, ei kuitenkaan rannikkovaltion mahdollisesti kansainvälisen oikeuden mukaiseen suvereniteettiin kuuluvilta vesialueilta lähtöisin olevia kaloja. 2. Sanotun kuitenkaan rajoittamatta yleissopimuksen säännöksiä tätä asetusta sovelletaan yleissopimuksen tavoitteita ja periaatteita sekä yleissopimuksen hyväksyneen konferenssin päätösasiakirjan säännöksiä noudattaen. 2 artikla Pyyntikiellot Jollei 1 artiklasta muuta johdu, kaikki kalastus on kielletty kahdentoista meripeninkulman kokoisella vyöhykkeellä Etelä-Georgian rannikon edustalla. 3 artikla Vähimmäissilmäkoko Troolien, ankkuroitujen kierrenuottien tai vastaavien verkkojen, joiden vähimmäissilmäkoko on joltain osin liitteessä tarkoitettujen kalalajien tai kalalajiryhmien suunnatulle pyynnille määritettyä vähimmäissilmäkokoa pienempi, käyttäminen ja vetäminen on kielletty. 4 artikla Silmäkoon määrittäminen Edellä 3 artiklassa tarkoitettujen verkkojen liitteessä määrätty vähimmäissilmäkoko on määritettävä erikseen vahvistettavien sääntöjen mukaisesti 8 artiklassa tarkoitettua menettelyä noudattaen. 5 artikla Välineiden kiinnittäminen verkkoihin Välineen, joka mahdollisesti tukkii silmät jostain kyseisen verkon osasta tai pienentää silmiä merkittävästi, kiinnittäminen 3 artiklassa tarkoitettuun verkkoon on kielletty. Tiettyjen välineiden käytölle voidaan kuitenkin antaa lupa 8 artiklassa tarkoitettua menettelyä noudattaen. 6 artikla Pyydysten käyttö Jonkin liitteeseen sisältyvän lajin suunnatun pyynnin yhteydessä aluksella ei saa olla silmäkooltaan liitteessä säädettyä silmäkokoa pienempiä trooleja, ankkuroituja kierrenuottia eikä vastaavia verkkoja paitsi, jos ne on ahdattu ja järjestetty niin, että ne eivät ole käyttövalmiita, eli: a) verkkojen on oltava irrotetut trooliovista sekä hinausköysistä tai vetovaijereista, b) sillalla tai sen yläpuolella olevien verkkojen on oltava kiinnitetyt johonkin yläkansirakenteen osaan. Yleiset säännökset 7 artikla Tätä asetusta ei sovelleta kalastustoimiin, joita suoritetaan ainoastaan tieteellisiin tutkimustarkoituksiin eikä näiden toimien aikana pyydettyihin kaloihin, äyriäisiin ja nilviäisiin. 8 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 170/83 14 artiklassa säädettyä menettelyä noudattaen. 9 artikla Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä. Kuitenkin 3 ja 6 artiklaa sovelletaan 1 päivästä syyskuuta 1985. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä elokuuta 1985. Neuvoston puolesta Puheenjohtaja J. POOS () EYVL N:o L 24, 27.1.1983, s. 1 () EYVL N:o L 252, 5.9.1981, s. 26 LIITE Edellä 3 artiklassa säädetty vähimmäissilmäkoko >TAULUKON PAIKKA>